CEN เศร้า!ไตรมาส 2/58 พลิกขาดทุน 17.43 ลบ. เหตุรายได้วูบหนัก
CEN เศร้า!ไตรมาส 2/58 พลิกขาดทุน 17.43 ลบ. เหตุรายได้วูบหนัก
17 ส.ค. 2558

บริษัท แคปปิทอล เอ็นจิเนียริ่ง เน็ตเวิร์ค จำกัด (มหาชน)หรือ CEN และรวมของบริษัทย่อย แจ้งผลการดำเนินงานไตรมาส 2/58 สิ้นสุดวันที่ 30 มิ.ย.58 พลิกขาดทุนสุทธิ 17.43 ล้านบาท หรือขาดทุนต่อหุ้น 0.03 บาท ลดลง 134.39% จากช่วงเดียวกันของปีก่อนที่มีกำไรสุทธิ 50.69 ล้านบาท หรือมีกำไรต่อหุ้น 0.08 บาท
ขณะที่ผลการดำเนินงานช่วง 6 เดือนแรกมีกำไรสุทธิ 7.88 ล้านบาท หรือกำไรต่อหุ้น 0.01 บาท ลดลง 82.51% จากช่วงเดียวกันของปีก่อนที่มีกำไรสุทธิ 45.08 ล้านบาท หรือกำไรต่อหุ้น 0.07 บาท
เนื่องจากในไตรมาส 2/2558 บริษัทและบริษัทย่อยมีรายได้รวมจำนวน 373.14 ล้านบาท ลดลง 204.38 ล้านบาท หรือลดลงร้อยละ 35.39 เมื่อเปรียบเทียบกับงวดเดียวกันของปีก่อน ซึ่งมีรายได้รวมจำนวน 577.52 ล้านบาท
สำหรับรายได้จากการขายมีจำนวน 241.38 ล้านบาท ลดลง 85.61 ล้านบาท หรือลดลงร้อยละ 26.18เมื่อเปรียบเทียบกับงวดเดียวกันของปีก่อน ซึ่งมีรายได้ 326.99 ล้านบาท เนื่องจากบริษัทย่อยมีปริมาณการขายสินค้าลดลง
ส่วนรายได้จากงานโครงการจำนวน 119.59 ล้านบาท ลดลง 65.82 ล้านบาท หรือลดลงร้อยละ35.50 เมื่อเปรียบเทียบกับงวดเดียวกันของปีก่อน ซึ่งมีรายได้ 185.41 ล้านบาท เนื่องจากบริษัทย่อยส่งมอบงานให้แก่ลูกค้าได้ลดลง
อีกทั้งขาดทุนจากเงินลงทุนจำนวน 6.26 ล้านบาท เป็นกำไรจากเงินลงทุนชั่วคราวจำนวน 8.56 ล้านบาท ส่วนที่เหลือเป็นขาดทุนที่ยังไม่เกิดขึ้นจริงจากการเปลี่ยนแปลงมูลค่ายุติธรรมของหลักทรัพย์เพื่อค้า